Nuwe minimum loon vir huiswerkersArgieffoto Die departement van arbeid het aangekondig dat die minimum loon vir huiswerkers vanaf 1 Desember 2016 aangepas sal word. Mokgadi Pela, waarnemende woordvoerder van die departement, het in ŉ verklaring gesê die aanpassing is in ooreenstemming met die Wet op Basiese Diensvoorwaardes wat deur die sektorale bepaling gereguleer word. Huiswerkers sluit onder meer huishulpe, tuiniers, kinderoppassers en huishoudelike bestuurders in. Huiswerkers wat meer as 27 gewone uur per week werk, moet soos volg betaal word: Huiswerkers in area A (groot metropolitaanse gebiede) sal minimum R12,42 per uur verdien, R559,09 per week en R2 422,54 per maand. Huiswerkers in area B (alle gebiede wat nie in area A val nie) sal minimum R11,31 per uur verdien, R508,93 per week en R2 205,17 per maand. Huiswerkers wat 27 uur per week of minder werk, moet soos volg betaal word: Huiswerkers in area A moet minimum R14,54 per uur verdien, R392,58 per week en R1 701,06 per maand. Huiswerkers in area B moet minimum R13,53 per uur verdien, R360,53 per week en R1562,21 per maand. Area A sluit die volgende munisipaliteite in: Bergrivier Plaaslike Munisipaliteit, Breederivier Plaaslike Munisipaliteit, Buffalo City Plaaslike Munisipaliteit, Cape Agulhas Plaaslike Munisipaliteit, Cederberg Plaaslike Munisipaliteit, Kaapstad Metro, Johannesburg Metro, Tshwane Metro, Drakenstein Plaaslike Munisipaliteit, Ekurhuleni Metropolitaanse Munisipaliteit, Emalahleni Plaaslike Munisipaliteit, Emfuleni Plaaslike Munisipaliteit, Ethekwini Metropolitaanse Munisipaliteit, Gamagara Plaaslike Munisipaliteit, George Plaaslike Munisipaliteit, Hibiscus Coast Plaaslike Munisipaliteit, Karoo Hoogland Plaaslike Munisipaliteit, Kgatelopele Plaaslike Munisipaliteit, Khara Hais Plaaslike Munisipaliteit, Knysna Plaaslike Munisipaliteit, Kungwini Plaaslike Munisipaliteit, Kouga Plaaslike Munisipaliteit, Langeberg Plaaslike Munisipaliteit, Lesedi Plaaslike Munisipaliteit, Makana Plaaslike Munisipaliteit, Mangaung Plaaslike Munisipaliteit, Matzikama Plaaslike Munisipaliteit, Metsimaholo Plaaslike Munisipaliteit, Middelburg Plaaslike Munisipaliteit, Midvaal Plaaslike Munisipaliteit, Mngeni Plaaslike Munisipaliteit, Mogale Plaaslike Munisipaliteit, Mosselbaai Plaaslike Munisipaliteit, Msunduzi Plaaslike Munisipaliteit, Mtubatu Plaaslike Munisipaliteit, Nama Khoi Plaaslike Munisipaliteit, Nelson Mandela Metro, Nokeng tsa Taemane Plaaslike Munisipaliteit, Oudtshoorn Plaaslike Munisipaliteit, Overstrand Plaaslike Munisipaliteit, Plettenbergbaai Plaaslike Munisipaliteit, Potchefstroom Plaaslike Munisipaliteit, Randfontein Plaaslike Munisipaliteit, Richtersveld Plaaslike Munisipaliteit, Saldanhabaai Plaaslike Munisipaliteit, Sol Plaatjie Plaaslike Munisipaliteit, Stellenbosch Plaaslike Munisipaliteit, Swartland Plaaslike Munisipaliteit, Swellendam Plaaslike Munisipaliteit, Theewaterskloof Plaaslike Munisipaliteit, Umdoni Plaaslike Munisipaliteit, uMhlathuze Plaaslike Munisipaliteit en Witzenberg Plaaslike Munisipaliteit. Al die munisipaliteite wat nie onder area A gelys is nie, val vanselfsprekend onder area B.